ПРИМЕРНА МЕТОДИКА

**ЗА КОМПЛЕКСНА ОЦЕНКА НА ОФЕРТИТЕ**

В провежданите процедури за избор с публична покана по чл. 51 от ЗУСЕСИФ и ПМС № 4/11.01.2024 г. за изпълнител се определя кандидатът, предложил икономически най-изгодната оферта, която може да включва :

**1. Най-ниска цена”**,където класирането на допуснатите до участие оферти се извършва само и единствено на база предложена цена (ед.цена и/или обща стойност);

**2. “Ниво на разходите“**

**3. Оптимално съотношение качество/цена**

**При определяне на изпълнител чрез критерии „Ниво на разходите“ и „Оптимално съотношение качество/цена“** класирането на допуснатите до участие оферти се извършва на база получената от всяка оферта **„Комплексна оценка”** - **(КО)**, като сума от индивидуалните оценки по предварително определените показатели. Когато са избрани тези критерии за оценка, методиката за оценка на подадените оферти е задължителен елемент от документацията на възложителя.

Всеки бенефициент има право да избира вида, броя и относителната тежест на показателите, които ще формират най-изгодната за него оферта, при спазване на изискванията и забраните, следващи от чл. 3, ал. 4 – 10, ал. 16 и чл. 4 от ПМС № 4/11.01.2024 г.

При определяне на индивидуалните показатели в тези критерии, възложителят следва да се съобрази с предмета, с характера, с обема и спецификата на конкретната поръчка. За всеки предварително определен показател, възложителят определя максимално възможния брой точки и относителната му тежест, а когато това е обективно невъзможно, ги подрежда по важност в низходящ ред.

**Максимално възможният брой точки за всеки показател следва да бъде определен еднакъв за всички, а относителните тегла могат да бъдат с различни стойности, с оглед преценката на възложителя за тяхната значимост.**

***Пример:***

В процедура за избор на изпълнител с предмет „Доставка на апаратура”, в обявлението възложителят е посочил критерий за оценка на офертите „Оптимално съотношение качество/цена“

В „Методиката за оценка на офертите” от документацията за участие са конкретизирани и точно определени отделните показатели и съответните им относителни тегла в комплексната оценка, както следва:

|  |  |  |  |
| --- | --- | --- | --- |
| **Показател - П**(наименование) | **Относително тегло** | **Максимално възможен брой точки** | **Символно обозначение**( точките по показателя) |
| **1** | **2** | **3** | **4** |
| 1.Предложена цена – **П 1** | 30 % (0,30) | 10 | **Т ц** |
| 2. Срок за доставка – **П 2**\*Предложен срок за доставка по-кратък от 5/пет/ календарни дни от изпращането на възлагателно писмо от страна на възложителя ще се смята за нереалистичен. Предложения, с по-кратък срок на доставка от посочения минимален, ще бъдат предложени за отстраняване и няма да бъдат разглеждани | 40 % (0,40) | 10 | **Т с.д.** |
| 3.Допълнителни технически характеристики **– П 3** | 30 % (0,30) | 10 | **Тд.т.х.** |

*В колона № 1 са посочени определените показатели с техните обозначения; в колона № 2 са посочени относителните тегла на всеки показател, като процент от комплексната оценка (до 100%); в колона № 3 е посочен максимално възможният брой точки (еднакъв за всички показатели); в колона № 4 е дадено символното обозначение на точките, които ще получи дадена оферта в конкретен показател.*

***Указания за определяне на оценката по всеки показател :***

***Указания за определяне на оценката по всеки показател :***

Показател 1 – „Предложена цена”, с максимален брой точки – 10 и относително тегло в комплексната оценка – 0,30.

Максималният брой точки получава офертата с предложена най-ниска цена – 10 точки. Точките на останалите участници се определят в съотношение към най-ниската предложена цена по следната формула:

 С min

 **Т ц** = 10 х -----------------, където:

 C n

* „10” е максималните точки по показателя ;
* „Cmin” е най-ниската предложена цена ;
* „Cn ”е цената на n-я участник.

Точките по първия показател на n-я участник се получават по следната формула:

**П 1** **= Т ц х 0,30**, където:

* „0,30” е относителното тегло на показателя.

Показател 2 – „**Срок за доставка**”, с максимален брой точки – 10 и относително тегло в комплексната оценка – 0,40.

Максималният брой точки получава офертата с предложен най-кратък срок за доставка – 10 точки. Точките на останалите участници се определят в съотношение към най- краткият срок за доставка по следната формула:

 С min

 **Т С.Д.** = 10 х -----------------, където:

 C n

* „10” е максималните точки по показателя ;
* „Cmin” е най- кратък срок за доставка;
* „Cn ”е срока на n-я участник.

Точките по втория показател на n-я участник се получават по следната формула:

**П 2** **= Т С.Д х 0,40**, където:

* „0,40” е относителното тегло на показателя.

**\*Предложен срок за доставка по-кратък от 5/пет/ календарни дни от изпращането на възлагателно писмо от страна на възложителя ще се смята за нереалистичен. Предложения, с по-кратък срок на доставка от посочения минимален, ще бъдат предложени за отстраняване и няма да бъдат разглеждани.**

Показател 3 – Допълнителни технически характеристики, с максимален брой точки – 100 и относително тегло в комплексната оценка – 0,30.

Д = (Д1 + Д2 + Д3...+Д n) х 0,1

**Таблица с допълнителни технически характеристики:**

|  |  |  |  |  |
| --- | --- | --- | --- | --- |
|  | **Характеристика** | **Параметър** | **Тежест / точки** | **Предложение на участника** |
| **ОП1 Автоматичен двуглав циркуляр - 1 бр.** |
| Д1 | Наличие на софтуер за стъпково рязане. | ДаНе | 1000 |  |
| **ОП2 Голяма копир фреза с 1 двигател - 1 бр.** |
| Д1 | Възможност за стопиране на двигателя по вертикалната ос чрез пневматика. | ДаНе | 500 |  |
| Д2 | Наличие на охлаждаща система. | ДаНе | 500 |  |

**П 3 = Д х 0,30**, където:

„0,30” е относителното тегло на показателя.

Комплексната оценка **/КО**/ на всеки участник се получава като сума от оценките на офертата по трите показателя, изчислени по формулата:

**КО = П 1 + П2 + П 3**

Офертата, получила най-висока комплексна оценка, се класира на първо място.

При наличие на две или повече оферти с еднакви комплексни оценки по съответната обособена позиция, на първо място ще бъде класирана офертата с по-ниска стойност.

При еднаква стойност на офертите ще бъде изтеглен жребий, който да определи класирането на първо място.